Алматы облысындағы 8 ауылдың аты ауысады
"Алматы облысындағы 8 ауылдың аты ауысады" | "https://abai.kz/post/171131"
TITLE: Алматы облысындағы 8 ауылдың аты ауысады
URL: https://abai.kz/post/171131
META: "Алматы облысындағы 8 ауылдың аты ауысады" | "https://abai.kz/post/171131"
DATE: 14.07.2023
AUTHOR(s): Abai.kz
TOTAL WORDS: 160
TEXT: Алматы облысына қарасты 10-ға жуық ауылдық округтің атауын өзгерту жоспарланып отыр. Ашық талқыға шығарылған әкім қаулысы мен өңірлік маслихаттың бірлескен шешіміне сай, Алматы облысындағы мына ауылдардың атауы өзгереді: Іле ауданы бойынша: - Энергетический ауылдық округі - Өтеген батыр ауылдық округі; - КазЦИК ауылдық округі - Асқар Тоқпанов ауылдық округі. - Энергетический ауылдық округінің Покровка ауылы - Кенен Әзірбаев ауылы; - Чапаев ауылдық округі мен Чапаев ауылы - Байкент ауылдық округі және Байкент ауылы; - Междуреченск ауылдық округі мен Междуреченск ауылы - Ақсай ауылдық округі және Ақсай ауылы; - КазЦИК ауылдық округінің Комсомол ауылы - Жайнақ ауылы болып өзгереді. Талғар ауданы бойынша: - Панфилов ауылдық округінің Қызыл Ту-4 ауылы - Жібек жолы ауылы болып аталады. Кеген ауданы бойынша: - Жалаңаш ауылдық округі Жалаңаш ауылын Жалағаш ауылына. «Осы Алматы облысы әкімдігінің қаулысы мен Алматы облыстық мәслихатының бірлескен шешімінің орындалуын бақылау облыс әкімінің бірінші орынбасары Нұрлан Әбдірахымға жүктелсін», - делінген Ашық НҚА порталында жарияланған құжатта. Шешім 28 шілдеге дейін көпшілік талқылауда болады. Abai.kz
